ВЫНІКІ ПРАЦЫ АДДЗЕЛА ЗАПІСУ АКТАЎ

ГРАМАДЗЯНСКАГА СТАНУ ТАЛАЧЫНСКАГА РАЁННАГА

ВЫКАНАЎЧАГА КАМІТЭТА ЗА 2021 ГОД

Аддзел запісу актаў грамадзянскага стану Талачынскага раённага выканаўчага камітэта (далей - аддзел загса) у адпаведнасці з заканадаўствам Рэспублікі Беларусь утвораны Талачынскім раённым выканаўчым камітэтам, з'яўляецца яго структурным падраздзяленнем і ўваходзіць у сістэму Міністэрства юстыцыі Рэспублікі Беларусь.

Аддзел загса ажыццяўляе свае паўнамоцтвы ў межах горада Талачына і Талачынскага раёна. Працуе ў аддзеле адзін супрацоўнік -кіраўнік аддзела. У перыяд адсутнічання кіраўніка аддзела загса яе функцыі выконвае галоўны юрысконсульт Талачынскага райвыканкама.

На тэрыторыі Талачынскага раёна функцыі органаў загса, на падведамнай ім тэрыторыі, выконваюць 7 сельвыканкамаў.

У 2021 годзе па Талачынскаму раёну органамі загса выканана 2796 адміністрацыйных працэдур. (2064 – аддзелам загса, 732– сельвыканкамамі).

З аказаннем дадатковай платнай паслугі па арганізацыі рэгістрацыі ва ўрачыстай астаноўцы, органамі загсу раёна праведзена 76 рэгістрацый нараджэння, 39 рэгістрацый шлюбу. Праведзена 6 юбілейных вяселляў, у тым ліку “залатых” - 1, “срэбных” - 3, “фарфоравы” -1, “дзеравянны” – 1.

Аддзелам загса зарэгістравана 6 шлюбаў грамадзян Рэспублікі Беларусь з замежнымі грамадзянамі.

У 2021 годзе ў аддзел загса зваротаў не паступала. На асабістым прыёме кіраўніка вусных зваротаў не паступала.

У кнізе заўваг і прапаноў Талачынскага райвыканкама у 2021 годзе ўнесена 2 запіса - падзякі.

Папулярныя імёны ў 2021 годзе:

- дзяўчынак: Сафія,Аляксандра, Вікторыя, Лізавета;

- хлопчыкаў: Арцём, Мацвей, Ягор, Міхаіл.

Рэдкія імёны ў 2021 годзе:

- дзяўчынак: Кацелея, Раміна, Элеанора, Яна;

- хлопчыкаў: Архіп, Гардзей, Эрык.

Аддзелам загса пастаянна праводзіцца работа па ўмацаванні шлюбна-сямейных адносін і ўдасканаленні прававога выхавання насельніцтва.

Асноўнымі формамі працы па прававой адукацыі грамадзян з'яўляюцца: лекцыі ва ўстановах адукацыі, правядзенне «круглых сталоў», удзел у рэспубліканскіх і раённых акцый, выступ у сродках масавай інфармацыі, глабальнай сеткі Інтэрнэт, урачыстыя рэгістрацыі шлюбаў, нараджэнняў, гутаркі і кансультацыі пры непасрэдных зносінах з заяўнікамі і інш.

У раённай газеце «Наша Талачыншчына» створана спецыяльная рубрыка на сямейную тэматыку, у якой штомесяц публікуюцца звесткі аб праведзенных рэгістрацыях навароджанных, інфармацыя па дзейнасці.

Аддзелам загса за 2021 год праведзены такія мерапрыемствы, як, ўшанаванне першага навароджаннага 2021 года у УЗ “Талачынскай ЦРБ”, урачыстыя рэгістраціі нараджэння ў Дзень маці, урачыстыя рэгістрацыі шлюбу і нараджэння ў Дзень Незалежнасці Рэспублікі Беларусь. Прыняты ўдзел у абнаўленні Алеі сямейных дрэў ў Дзень сям’і.

Кіраўнік аддзела загса І.В.Парэпка